b'\n_START_ARTICLE_\nRK Viro Virovitica\n_START_SECTION_\nO klubu\n_START_PARAGRAPH_\nRukometni klub u Virovitici je osnovan 1949. godine pri \xc5\xa1portskom dru\xc5\xa1tvu "Mladost". 1950. godine mijenja ime u "Lokomotiva". Od 1950. do 1952. sudjeluje na Prvenstu Hrvatske u velikom rukometu. Klub je doma\xc4\x87in prvog Prvenstva Jugoslavije u rukometu 1953. godine, na kojemu postaje doprvak.  Iste godine "Lokomotiva" igra i me\xc4\x91unarodnu utakmicu velikog rukometa protiv "Wiener Sport Cluba" iz Be\xc4\x8da. U sljede\xc4\x87im godinama mom\xc4\x8dad "Lokomotive" nije uspje\xc5\xa1na, a primat u Virovitici preuzimaju "Drvodjelac" i "Partizan". "Drvodjelac" osvaja Kup Hrvatske 1955. i sudjeluje na zavr\xc5\xa1nici Kupa Jugoslavije, gdje osvaja 6. mjesto. "Drvodjelac" je 1963. tre\xc4\x87eplasirani, a 1964. godine osvaja Prvenstvo Hrvatske. Tada dolazi do spajanja "Drvodjelca" i "Lokomotive" i novi klub nastavlja pod imenom "Drvodjelac", ali se ne uspijeva kvalificirati u Saveznu ligu. Od 1973. godine klub djeluje pod nazivom "Virovitica", igraju\xc4\x87i prete\xc5\xbeno u Hrvatskoj regionalnoj ligi - Sjever. _NEWLINE_Osamostaljenjem Hrvatske, "Virovitica" igra u 1. B ligi - Sjever, koju osvaja u sezoni 1998./99., ali ne ulazi u 1. A ligu. Od sezone 2001./02. klub igra u 2. HRL Sjever. Od sezone 2003./04. klub nosi ime po glavnom sponzoru - \xc5\xa1e\xc4\x87erani "Viro" - "Viro Virovitica".  _NEWLINE_U sezoni 2016./17. klub osvaja Drugu HRL - Sjever i ulazi u Prvu HRL - Sjever u kojoj se i danas natje\xc4\x8de._NEWLINE_Pri klubu ("Lokomotiva", "Drvodjelac" je uspje\xc5\xa1no djelovala \xc5\xbeenska ekipa, koja 1974. postaje dana\xc5\xa1nji "TVIN"'